सोनीपत निवासी विवाहिता ने पुलिस से शिकायत करते हुए बताया कि दो साल पूर्व ही उसकी शादी जींद रोड निवासी युवक के साथ हुई थी। वह बीए पास है। उसके पति प्राइवेट कंपनी में नौकरी करते हैं। आरोप है कि दस दिन पहले वह अपने भाई से वीडियो कॉल पर बात कर रही थी। पति ने किसी अन्य से बात करने के शक में पहले तो उसकी पिटाई की। इसके बाद उसे घर से निकाल दिया। पत्नी ने पति के साथ रहने की गुहार लगाई। पुलिस दोनों के बीच सुलह का प्रयास कर रही है।